KOMMISSIONENS BESLUTNING af 16. januar 1997 om særlige betingelser for import af fiskerivarer og akvakulturprodukter med oprindelse i Rusland (EØS-relevant tekst) (97/102/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved direktiv 95/71/EF (2), særlig artikel 11, og

ud fra følgende betragtninger:

En gruppe eksperter fra Kommissionen har været i Rusland for at undersøge betingelserne for produktion, oplagring og forsendelse af fiskerivarer til Fællesskabet;

bestemmelserne i den russiske lovgivning om sundhedsinspektion og -kontrol af fiskerivarer kan betragtes som svarende til bestemmelserne fastsat ved direktiv 91/493/EØF;

Fiskerikomitéen i Den Russiske Føderation har ansvaret for opstillingen af listen over de virksomheder, fabriksskibe og fartøjer med fryseanlæg, der er godkendt til eksport af fiskerivarer til Fællesskabet, og den har overdraget Det Nationale Udvalg for Sundheds- og Sygdomskontrol (Goskomsanepidnadzor) ansvaret for sundhedskontrol og for overvågning af hygiejne- og sundhedsbetingelserne for produktionen;

med henblik på fremgangsmåden for udstedelse af sundhedscertifikater, jf. artikel 11, stk. 4, litra a), i direktiv 91/493/EØF, skal der fastlægges en model for certifikatet og mindst ét obligatorisk sprog for affattelsen heraf, og det skal på certifikatet anføres, hvilken stilling underskriveren har;

der skal ifølge artikel 11, stk. 4, litra b), i direktiv 91/493/EØF på fiskerivarernes emballage anbringes et mærke, hvori tredjelandets mærke og oprindelsesvirksomhedens autorisationsnummer, fabriksskibe og fartøjer med fryseanlæg indgår;

der skal ifølge artikel 11, stk. 4, litra c), i direktiv 91/493/EØF opstilles en liste over autoriserede virksomheder, fabriksskibe og fartøjer med fryseanlæg; denne liste bør opstilles på basis af en meddelelse fra Fiskerikomitéen til Kommissionen; Fiskerikomitéen skal derfor sørge for, at bestemmelserne som fastsat i artikel 11, stk. 4, i direktiv 91/493/EØF med henblik herpå overholdes;

Fiskerikomitéen har således officielt garanteret, at kravene i kapitel V i bilaget til direktiv 91/493/EØF og krav svarende til den, der ved nævnte direktiv er fastsat for godkendelse af virksomheder, fabriksskibe og fartøjer med fryseanlæg, vil blive opfyldt;

Kommissionens beslutning 96/192/EF af 19. februar 1996 om særlige betingelser for import af fiskekonserves med oprindelse i Rusland (3) bør ophæves;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Fiskerikomitéen i Den Russiske Føderation bistået af Det Nationale Udvalg for Sundheds- og Sygdomskontrol (Goskomsanepidnadzor), er den myndighed i Rusland, der kan kontrollere og godkende, at fiskerivarer opfylder kravene i direktiv 91/493/EØF.

Artikel 2

Fiskerivarer og akvakulturprodukter med oprindelse i Rusland skal opfylde følgende krav:

1) Hver sending skal ledsages af originalen til et sundhedscertifikat, der er nummereret, behørigt udfyldt, dateret og underskrevet, og som kun består af ét blad, jf. modellen i bilag A.

2) Varerne skal komme fra godkendte virksomheder, fabriksskibe og fartøjer med fryseanlæg, der er opført på listen i bilag B.

3) Undtagen i tilfælde af frosne fiskerivarer »in bulk« til konservesfremstilling, skal alle pakninger med uudslettelig skrift være forsynet med ordet »Rusland« og oprindelsesvirksomhedens, fabriksskibets og fartøjer med fryseanlægs autorisationsnummer.

Artikel 3

1. Det i artikel 2, nr. 1, omhandlede certifikat skal udfærdiges på mindst ét af de officielle sprog i den medlemsstat, hvor kontrollen udføres.

2. Certifikatet skal indeholde navn, stilling og underskrift for repræsentanten for Det Nationale Udvalg for Sundheds- og Sygdomskontrol (Goskomsanepidnadzor) samt udvalgets officielle stempel, og alle angivelser skal være i en farve, der afviger fra den, hvori de øvrige angivelser i certifikatet fremtræder.

Artikel 4

Beslutning 96/192/EF ophæves.

Artikel 5

Denne beslutning anvendes fra den 31. januar 1997.

Artikel 6

Denne beslutning er rettet til medlemsstaterne.

Udfærdiget i Bruxelles, den 16. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

(2) EFT nr. L 332 af 30. 12. 1995, s. 40.

(3) EFT nr. L 61 af 12. 3. 1996, s. 37.

BILAG A

>START GRAFIK>

SUNDHEDSCERTIFIKAT

for fiskerivarer og akvakulturprodukter med oprindelse i Rusland bestemt til Det Europæiske Fællesskab med undtagelse af alle former for toskallede bløddyr, pighuder, sækdyr og havsnegle

Referencenummer: Afsendelsesland: RUSLAND

Kompetent myndighed: Fiskerikomitéen i Den Russiske Føderation

Inspektionsmyndighed: Det Nationale Udvalg for Sundheds- og Sygdomskontrol (Goskomsanepidnadzor)

I. Identifikation af produkterne

Beskrivelse af fiskerivarer/akvakulturprodukter (1)

- art (videnskabeligt navn): - tilstand og behandlingsmåde (2): Evt. kodenummer: Emballagens art: Antal pakninger: Nettovægt: Foreskreven oplagrings- og transporttemperatur: II. Produkternes oprindelse

Navn og officielt autorisationsnummer på den eller de virksomheder, fabriksskibe og fartøjer med fryseanlæg, som Fiskerikomitéen i Den Russiske Føderation har givet godkendelse til eksport til EF:

III. Produkternes destination

Fiskerivarerne/akvakulturprodukterne afsendes

fra: (afsendelsessted)

til (bestemmelsesland og -sted)

med følgende transportmiddel: Afsenders navn og adresse: Modtagers navn og bestemmelsesstedets adresse: (1) Det ikke gældende overstreges.

(2) Levende, nedkølede, frosne, saltede, røgede, helkonserves osv.

IV. Sundhedserklæring

Undertegnede officielle inspektør attesterer følgende om ovennævnte fiskerivarer og akvakulturprodukter:

1. De er blevet taget af og behandlet om bord på fartøjer efter de hygiejneregler, der er fastsat ved direktiv 92/48/EØF.

2. De er blevet landet, behandlet og eventuelt emballeret, tilberedt, forarbejdet, frosset, optøet eller oplagret på en hygiejnisk måde under overholdelse af de hygiejnekrav, der er fastsat i kapitel II, III og IV i bilaget til direktiv 91/493/EØF.

3. De er blevet underkastet sundhedskontrol som fastsat i kapitel V i bilaget til direktiv 91/493/EØF.

4. De er blevet emballeret, identificeret, oplagret og transporteret som fastsat i kapitel VI, VII og VIII i bilaget til direktiv 91/493/EØF.

5. De stammer ikke fra fiskearter, der er giftige eller indeholder biotoksiner.

6. De opfylder de organoleptiske, parasitologiske, kemiske og mikrobiologiske betingelser, der ved direktiv 91/493/EØF og beslutningerne om gennemførelsesbestemmelser hertil er fastsat for visse kategorier af fiskerivarer.

Undertegnede officielle inspektør erklærer at være bekendt med bestemmelserne i direktiv 91/493/EØF i direktiv 92/48/EØF.

Udfærdiget i ,

(sted) den (dato)

Officielt

stempel (1)

(den officielle inspektørs underskrift)

(navn, titel og stilling med blokbogstaver) (1)

(1) Underskrift og stempel skal være i en fra påtrykket afvigende farve.

>SLUT GRAFIK>

BILAG B

1. Liste over virksomheder

>TABELPOSITION>

2. Liste over fabriksskibe

>TABELPOSITION>

3. Liste over fartøjer med fryseanlæg

>TABELPOSITION>